title: http://www.umich.edu/~turkish/links/manuscripts/taleofgallipoli/taleofgallipoli.html
article: * This text may have compatibility problems with Mac browsers.
  INDEX VOCABULARY PRINTED
  چناق قلعه ماصالى
  Çanakkale Masalı
  "Tale of Gallipoli"
  (by Nâzım Hikmet Ran)
  هلال شونى نقل ايدر هر كوكه چيقيشنده:
  بوندن ييللرجه اوّل استانبولك ديشنده
  اوچ دكيزى سير ايدن بر اسكى قلعه واردى؛
  ايچنده پك مبارك بر اوليا ياتاردى.
  يالچين ديوارلرينى آيدينلاتيركن غروب
  اوزاقدن باقيلنجه بو قلعه باغداش قوروب
  تپه لره اوتوران بر ديوى آنديريردى،
  اك جسور يوركلرده قورقو اويانديريردى.
  نور اينركن سمادن قارانلق مازغاللره
  يشيل صاريقلى بر پير بورونرك آللره
  كوكسنده بر آى ييلديز هر كيجه ذكر ايدردى
  بوراسى مقدّسدر، كمسه كيره مز! ديردى.
  ولينك قدرتنه اينانميان دورت چاپقين
  بو قلعه يه ايتديلر كوله لريله آقين.
  صانكه بر آن ايچنده چالقالندى بر دكيز
  ايچدن كلن بر دعا دولاشدى دهليز دهليز
  كوستر بو كافرلره قدرتكى يا ربى!
  بردن بره ييقيلدى قلعه داغ كوچر كبى
  دورت چاپقين كوله لرله طاشلر آلتنده قالدى.
  قارانلقلر بوشلقده صاللانارق آلچالدى!
  او كيجه اوليانك روحى اوچدى اللّهه!
  هيچ كمسه ياقلاشمادى بو قلعه يه بر دها...
  ناظم حكمت ران